Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 3 Pv 248/12/6606	Lučenec, 11.7.2012
EEČ : 2-47-108-2012

U Z N E S E N I E

Trestná vec:	obvinený XXXXX 
Prečin:	Nebezpečné vyhrážanie podľa § 360 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Lučenec
Podľa § 214 odsek 1 Trestného poriadku postupujem vec trestného stíhania obvineného:
1.	XXXXX
	dátum narodenia: XXXXX
	trvalé bydlisko: XXXXX
Obvodný úrad  odbor všeobecnej a vnútornej správy XXXXX 
že dňa  14.4.2012 asi o 18.26 hod. vo svojej domácnosti XXXXX sa vyhrážal zabitím svojej matke XXXXX, pričom uviedol výraz : citujem  „ dopichám ťa nožom, koniec citátu, na základe čoho poškodená telefonicky zavolala tiesňové volanie  na číslo 158, kde uviedla, že sa jej syn XXXXX vyhráža zabitím, následne na to zavolal na túto linku aj XXXXX, kde službukonajúcemu policajtovi uviedol, aby ho prišli zobrať do basy, lebo všetkých pozabíja a dopichá ich nožíkom, na základe týchto udalostí  bol obvinený vzápätí predvedený na Obvodné oddelenie PZ SR v Lučenci. 

pretože výsledky vyšetrovania preukazujú, že nejde o trestný čin, ale ide o skutok, ktorý by mohol byť priestupkom
Odôvodnenie:
Uznesením povereného policajta OO-PZ  v Lučenci č. ORP 594/LC-LC-2012  zo dňa 14.4.2012 bolo začaté  trestné stíhanie  a súčasne vznesené obvinenie XXXXX, pre prečin nebezpečného vyhrážania podľa § 360 odsek 1, 2 písmeno b) Trestného zákona, na tom skutkovom základe, ktorý je uvedený vo výrokovej časti tohto uznesenia. 
V priebehu skráteného vyšetrovania bol vypočutý jednak obvinený XXXXX, ako aj poškodená XXXXX a boli vyžiadané listinné dôkazy súvisiace s prípadom. 

Obvinený XXXXX uviedol, že v kritickom čase  sa pohádal so svojou matkou XXXXX, nakoľko bol sfetovaný a matka ho slovne provokovala a preto pripúšťa, že jej mohol povedať niečo v tom zmysle, že ju zabije. Ďalej dodáva, že k takýmto hádkam u nich dochádza pomerne často avšak  nikto z rodiny tomu nepripisuje veľký význam, nakoľko vždy po krátkom čase sa medzi sebou udobria. 

Vo veci vypočutá svedkyňa-poškodená XXXXX  uviedla, že je pravdou, že sa jej syn vyhrážal zabitím, avšak hádku vyprovokovala ona, nakoľko mu nechcela dať 5,00 € ktoré si od nej pýtal. Ďalej dodáva, že na políciu zavolala preto, lebo syn nechcel prestať fetovať. Uviedla, že zo svojho syna nemá obavu a nepredpokladá, žeby jej mohol fyzicky ublížiť. 

Z listinných dôkazov, ktoré tvoria súčasť vyšetrovacieho spisu vyplýva, že v kritickom čase bolo volané na tiesňovú linku č. 158, kde oznamovateľka uviedla, že sa jej syn vyhrážal zabitím, vzápätí na túto linku volal aj obvinený XXXXX, ktorý uviedol, že ak ho nezoberú do basy, všetkých pozabíja.

Prečinu nebezpečného vyhrážania podľa § 360 odsek 1, 2 písmeno b) Trestného zákona sa dopustí ten, kto sa inému vyhráža smrťou, ťažkou ujmou na zdraví alebo inou ťažkou ujmou  takým spôsobom, že to môže vzbudiť dôvodnú obavu a spácha taký čin  na chránenej osobe. 

Po zhodnotení vyššie uvedených dôkazov som dospel k záveru, že vykonanými dôkazmi neboli preukázané také skutočnosti, ktoré by naplňovali zákonné znaky vyššie citovaného ustanovenia § 360 odsek 1, 2 písmeno b) Trestného zákona. Vzhľadom na nižšiu intenzitu a nižšiu spoločenskú nebezpečnosť je takéto konanie možné kvalifikovať ako priestupok  proti občianskemu spolunažívaniu podľa § 49 odsek 1 písmeno d)  Zákona číslo 372/90 Zb. Na prejednanie takéhoto priestupku je vecne príslušný obvodný úrad, v obvode ktorého k spáchaniu priestupku došlo. 

Vzhľadom na vyššie uvedené skutočnosti bolo preto potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľubomír Víťaz
prokurátor